《过眉山谒乡耆宿李八丈提刑》
宋代·程公许

忆昔下吴会，拜公古渝州。
别来忽星纪，不知几三为。
岂不愿舂忽，占乌渠渠屋。
良期苦难俪，千里劳远目。
公家难兄弟，与蜀关重轻。
峨眉叠连娟，石笋屹峥嵘。
维国有著龟，维士有司命。
并生天地间，受命独也正。
忧端日抢攘，世论滋软熟。
谁谓空谷远，有美人如玉。
我如南州橘，托根非不深。
逾淮恐成枳，望远劳我心。
鲐背发播然，齿颊探骨鲠。
跪履乞一言，书绅以自儆。
仙曹寄江干，吏隐适吾愿。
西轩馆梅友，怀老狸鼠觇。
坐令高世姿，不耐尘纲罥。
殷勤数问讯，余力稍营缮。
八窗虚明，孤标对老健。
伫立惨澹中，恍觉容采绚。
天风发奇芬，霜月泼冷艳。
官卑苟逃责，交淡日相见。
冻摇哦诗吻，坚作忍饥面。
痴顽信可怜，无取复奚羡。
村醪未必佳，苦味且耐晏。
洗{西戋}寿亲尊，春和元不欠。
勿与竞李场，恐为吾友玷。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。